คือหนูกินยาคุม21 เม็ดพอดีเมื่อเดือนกรกฏาคมยาหมดวันที่ 19 หนูเลยหยุด 7 วัน แล้วพอดีหลังจากนั้นมีทานยาฆ่าเชื้อที่เกี่ยวกับไซนัส. แล้วมีเพศสัมพันกับแฟน หลังจากนั้นมาสัก 2 อาทิตย์หลังกินยาค่าเชื้อหมด ก่อเริ่มมากินยาคุมแต่มีลืมทานไป 3 วัน. แล้วมากินพร้อมกันภายใจวันที่ 4 พอเดือนสิงหานี้ประจำเดือนไม่มา. ไม่ทราบว่าจะท้องไมค่ะ
สวัสดีค่ะยาคุมกำเนิดแบบฮอร์โมนรวม ชนิด 21/28 เม็ด ให้รับประทานวันละ 1 เม็ด ตามลำดับติดต่อกันทุกวัน โดยเริ่มรับประทานยาคุมกำเนิดไม่เกินวันที่ 5 หลังประจำเดือนมาวันแรก จะสามารถคุมกำเนิดได้ในรอบเดือนนั้นทันที แต่หากรับประทานยาในช่วงอื่น ต้องรับประทานยาติดต่อกันอย่างน้อย 7 วันจึงจะมีประสิทธิภาพในการคุมกำเนิดค่ะ และถ้าเป็นแบบ 21 เม็ด เมื่อยาหมดแผง ต้องหยุดรับประทานยา 7 วันโดยต้องรับประทานยาทุกวันในเวลาเดียวกันเสมอ หากลืมไม่เกิน 1 วัน ให้รับประทานทันทีที่รู้ตัว แล้วรับประทานยาเม็ดต่อไปตามเวลาปกติ แต่หากลืมเกินกว่า 48 ชั่วโมง ให้ข้ามไปรับประทานยาตามวันปัจจุบัน แล้วใช้วิธีคุมกำเนิดอื่นช่วยในการคุมกำเนิดร่วมด้วย โดยในวิธีนี้ถือว่า มีประสิทธิภาพสูงมากเมื่อเทียบกับวิธีอื่่น ๆ คุมกำเนิดได้ประมาณ 99%ในกรณีนี้ ลืมรับประทานยานานกว่า 48 ชั่วโมง ทำให้มีความเสี่ยงในการตั้งครรภ์ได้ค่ะแนะนำว่า หากยังสงสัย ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ